pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ สั่งเร่งแก้ไขปัญหาพื้นที่เสี่ยง ขาดแคลนน้ำ
วันพุธที่ 14 สิงหาคม 2562
รองนายกรัฐมนตรี พลเอก ประวิตรฯ สั่งเร่งแก้ไขปัญหาพื้นที่เสี่ยง ขาดแคลนน้ํา
พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการพิจารณาการจัดทํางบประมาณรายจ่ายบูรณาการประจําปีงบประมาณ พ.ศ. 2563
วันนี้ (14 สิงหาคม 2562) เวลา 10.30 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการอํานวยการด้านการบริหารจัดการทรัพยากรน้ํา และคณะกรรมการพิจารณาจัดทํางบประมาณรายจ่ายประจําปีงบประมาณ พ.ศ. 2563 ณ ห้องประชุม 301 ตึกบัญชาการ 1 ทําเนียบรัฐบาล สรุปสาระสําคัญดังนี้
ที่ประชุมได้รับทราบรายงานสถานการณ์น้ําปัจจุบัน โดยคาดการณ์ว่าปริมาณฝนช่วง 3 เดือน ในเดือนสิงหาคม จะมีปริมาณใกล้เคียงค่าปกติ ยกเว้นภาคกลางและภาคตะวันออก ในเดือนกันยายนจะมีปริมาณฝนใกล้เคียงกับค่าปกติ ยกเว้นภาคใต้ และ เดือนตุลาคม ทั่วทุกภาคของประเทศไทยจะมีปริมาณฝนต่ํากว่าค่าเฉลี่ยร้อยละ 10 ปริมาณน้ําในปัจจุบัน มีผิวน้ําทั้งประเทศ 39,669 ล้านลูกบาศก์เมตร (ร้อยละ 48) โดยภาคกลาง ภาคเหนือ ภาคตะวันออกเฉียงเหนือ และภาคตะวันออก มีปริมาณน้ําน้อยกว่า ร้อยละ 50 โดยแหล่งน้ําขนาดใหญ่ที่มีน้ําใช้การน้อยกว่าร้อยละ 30 มีถึง 26 แห่ง สําหรับสถานการณ์น้ํา 4 เขื่อนหลักในลุ่มแม่น้ําเจ้าพระยา มีน้ําใช้การรวมทั้งสิ้น 1,303 ลูกบาศก์เมตร และสถานการณ์น้ําแม่น้ําโขง สํานักงานทรัพยากรน้ําแห่งชาติ ได้ประสานความร่วมมือกับประเทศสมาชิก เพื่อเจรจาวางแผนการระบายน้ําอย่างต่อเนื่อง
โอกาสนี้ ที่ประชุมยังเห็นชอบการเร่งรัดการดําเนินการตามมาตรการแก้ไขปัญหาพื้นที่เสี่ยงขาดแคลนน้ํา ทั้งมาตรการเร่งด่วน อาทิ การปฏิบัติการฝนหลวง การสนับสนุนเครื่องจักรเช่น รถบรรทุกน้ํา เครื่องสูบน้ํา การบริหารจัดการน้ําในอ่างเก็บน้ํา การปรับลดแผนการระบายน้ํา รวมทั้งการใช้น้ําจากลุ่มน้ําแม่กลอง นอกจากนี้ยังมีการดําเนินการเร่งรัดหน่วยงาน ทั้งการสร้างความเข้าใจเกี่ยวกับสถานการณ์น้ํา ให้ประชาชนในพื้นที่และทั่วไปเข้าใจด้วย
ทั้งนี้ รองนายกรัฐมนตรีได้สั่งการให้เร่งติดตามช่วยเหลือในพื้นที่ 83 อําเภอ 20 จังหวัด ที่ประสบปัญหาภัยแล้งและอุทกภัย โดยเน้น 5 มาตรการหลัก คือ 1.) มาตรการปฏิบัติการฝนหลวง 2.) สํารวจพื้นที่ขาดแคลนน้ําพร้อมสนับสนุนเครื่องมือ อุปกรณ์ 3.) ปรับแผนการระบายน้ําจากแหล่งต่าง ๆ 4.) ปรับลดแผนการระบายน้ํา 4 เขื่อนหลัก และ 5.) วางแผนการใช้น้ําจากลุ่มน้ําแม่กลอง พร้อมเน้นการจัดทําแผนงานเพื่อลดความซับซ้อน โดยให้ทุกกระทรวงที่เกี่ยวข้องร่วมมือร่วมใจกันปฏิบัติไปตามแผนทั้งในระยะต้น ระยะกลาง และระยะปลาย เพื่อพัฒนาให้เป็นไปตามแผนแม่บทที่สอดคล้องกับนโยบายของรัฐบาลด้วย
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ลงพื้นที่ศูนย์กสิกรรมธรรมชาติมาบเอื้อง จังหวัดชลบุรี
วันศุกร์ที่ 26 มิถุนายน 2563
รัฐมนตรีฯ สุริยะ ลงพื้นที่ศูนย์กสิกรรมธรรมชาติมาบเอื้อง จังหวัดชลบุรี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เยี่ยมชมการดําเนินงานศูนย์ส่งเสริมอุตสาหกรรมภาคที่ 9  ณ ศูนย์ส่งเสริมอุตสาหกรรมภาคที่ 9 จังหวัดชลบุรี
วันนี้ (26 มิถุนายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เยี่ยมชมการดําเนินงานศูนย์ส่งเสริมอุตสาหกรรมภาคที่ 9 พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม โดยมี นายภัครธรณ์ เทียนไชย ผู้ว่าราชการจังหวัดชลบุรี ให้การต้อนรับ ณ ศูนย์ส่งเสริมอุตสาหกรรมภาคที่ 9 จังหวัดชลบุรี
จากนั้น รัฐมนตรีฯ สุริยะ พร้อมคณะ ลงพื้นที่ ศูนย์กสิกรรมธรรมชาติมาบเอื้อง อําเภอบ้านบึง จังหวัดชลบุรี เสริมสร้างเศรษฐกิจฐานราก โดยมี นางสาวศลิษา ศัลยกําธร ผู้อํานวยการศูนย์กสิกรรมธรรมชาติมาบเอื้อง ให้การต้อนรับ สําหรับศูนย์กสิกรรมธรรมชาติมาบเอื้อง เป็นการขับเคลื่อนเกษตรอุตสาหกรรมสร้างความมั่นคงบนพื้นฐาน การทําเกษตรกรรมยั่งยืน ตามปรัชญาเศรษฐกิจพอเพียง โดย ศูนย์กสิกรรมธรรมชาติมาบเอื้อง เป็นโมเดลเกษตรอุตสาหกรรมนําร่องพื้นที่แรก ภายใต้ "บ้านบึงโมเดล" เพื่อเป็นต้นแบบการพัฒนาเกษตรอุตสาหกรรมอย่างยั่งยืนตั้งแต่ระดับต้นน้ํา กลางน้ํา และปลายน้ํา ซึ่งจะสามารถต่อยอดการพัฒนาเศรษฐกิจฐานรากกระจายไปสู่ชุมชนเครือข่ายเกษตรกรทั่วประเทศอย่างเป็นมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-ธ.ก.ส.จัดงานจับรางวัลออมทรัพย์ทวีโชคระดับประเทศ  ลุ้นรางวัลมูลค่ากว่า 25 ล้านบาท 16 มีนาคม นี้
วันศุกร์ที่ 1 มีนาคม 2562
ธ.ก.ส.จัดงานจับรางวัลออมทรัพย์ทวีโชคระดับประเทศ  ลุ้นรางวัลมูลค่ากว่า 25 ล้านบาท 16 มีนาคม นี้
ธ.ก.ส.จับรางวัลออมทรัพย์ทวีโชคระดับประเทศประจําปีบัญชี 2561 แจกรถ 153 รางวัล มูลค่ากว่า 25 ล้าน พร้อมนํากองทัพศิลปินมอบความบันเทิงตลอดงาน ณ ศูนย์การค้าเซ็นทรัลพลาซา นครศรีธรรมราช
วันนี้ (1 มีนาคม 2562 ) ณ โรงแรมแมนดี้นก จังหวัดนครศรีธรรมราช นายกษาปณ์ เงินรวง ผู้ช่วยผู้จัดการธนาคารเพื่อการเกษตรและสหกรณ์การเกษตร(ธ.ก.ส.) เปิดเผยว่า ธ.ก.ส.จะจัดงานจับรางวัลออมทรัพย์ทวีโชคระดับประเทศ ประจําปีบัญชี 2561 ให้กับลูกค้าผู้ฝากเงินกับบัญชีออมทรัพย์ทวีโชคหรือเงินออมสมุดเล่มแดง ซึ่งเป็นผลิตภัณฑ์เงินฝากที่ ธ.ก.ส. จัดทําขึ้นเพื่อรณรงค์ให้เกษตรกรลูกค้าและประชาชนทั่วไปได้ร่วมออมเงินเพื่อสร้างภูมิคุ้มกันในการดําเนินชีวิต โดยสามารถออมได้ทีละเล็กละน้อยจนครบ 2,000 บาท และฝากติดต่อกัน 3 เดือน จะได้มีสิทธิ์ลุ้นจับรางวัลในระดับจังหวัดปีละ 2 ครั้ง ช่วงเดือนกรกฎาคม และเดือนมกราคม และจับรางวัลในระดับประเทศอีกปีละ 1 ครั้ง ยิ่งออม ยิ่งดี ทวีโชค โดยปัจจุบันเงินฝากดังกล่าวมีผู้ร่วมออมทั่วประเทศแล้วกว่า 17 ล้านบัญชี จํานวนเงินกว่า 280,000 ล้านบาท
นายกษาปณ์ กล่าวต่อไปอีกว่า กิจกรรมมอบโชคดังกล่าว จะจัดขึ้นในวันเสาร์ที่ 16 มีนาคม 2562 ณ ศูนย์การค้าเซ็นทรัลพลาซา นครศรีธรรมราช โดยมีรางวัลรวมมูลค่า 25,843,927 บาท ประกอบด้วยรถยนต์ โตโยต้า ฟอร์จูนเนอร์ จํานวน 5 รางวัล รถยนต์โตโยต้า ยาริส จํานวน 15 รางวัล รถยนต์โตโยต้า ไฮลักซ์รีโว จํานวน 6 รางวัล และรถจักรยานยนต์ ยามาฮ่า ฟิโน่ จํานวน 127 รางวัล นอกจากนี้ ภายในงานยังมีการจัดกิจกรรมความบันเทิงจากกองทัพศิลปินไมค์ทองคํา อาทิ จ่อย รวมมิตร คงชาตรี ชนะเลิศไมค์ทองคํา Season 1, ป๊อปปี้ ปรัชญาลักษ์ โชติวุฑฒินันท์ ชนะเลิศไมค์ทองคํา Season 4, นัน อนันท์ อาศัยไพรพนา ชนะเลิศไมค์ทองคํา Season 6, เฟิร์น ชนิสรา เพชรคง รองชนะเลิศอันดับ 2 ไมค์ทองคํา Season 4, เออภิรักษ์ ผู้เข้าประกวดไมค์ทองคํา Season 1 พร้อมความสนุกสนานจากตุ๊กกี้และเท่ง เถิดเทิง จึงขอเชิญทุกท่านร่วมเป็นสักขีพยาน และร่วมลุ้น ร่วมสนุกกับกองทัพศิลปินดาราที่มาให้ความบันเทิง เริ่มตั้งแต่เวลา 11.00 น. ถึง 19.00 น. ในวันเสาร์ที่ 16 มีนาคม 2562 ณ ศูนย์การค้าเซ็นทรัลพลาซา นครศรีธรรมราช บริเวณ ชั้น 1 โชน 1 และโซน 2
โปรโมชั่นพิเศษ สําหรับผู้ฝากเงินบัญชีออมทรัพย์ทวีโชคทุก 2,000 บาท ตั้งแต่ 1-15 มีนาคม 2562 ที่ ธ.ก.ส. ทุกสาขาในจังหวัดนครศรีธรรมราช และบริเวณงานในวันที่ 16 มีนาคม 2562 มีสิทธิ์ลุ้นรับรางวัลพิเศษรวมมูลค่ากว่า 100,000 บาท ติดตามรายชื่อผู้โชคดีได้ที่หน้าเว็บไซต์ www.baac.or.th
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุน EGA ติดตั้ง “ตู้บริการอเนกประสงค์ภาครัฐ” ที่ จ.ชลบุรี
วันพุธที่ 23 สิงหาคม 2560
กระทรวงดิจิทัลฯ หนุน EGA ติดตั้ง “ตู้บริการอเนกประสงค์ภาครัฐ” ที่ จ.ชลบุรี
กระทรวงดิจิทัลฯ
นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดตัว “ตู้บริการอเนกประสงค์ภาครัฐ (Government Smart Kiosk)” ในพื้นที่จังหวัดชลบุรี โดย สํานักงานรัฐบาลอิเล็กทรอนิกส์ (องค์การมหาชน) หรือ EGA หน่วยงานในสังกัดกระทรวงดิจิทัลฯจัดขึ้น ซึ่งตู้บริการอเนกประสงค์ภาครัฐ ถือเป็นหนึ่งในบริการสําคัญภายใต้โครงการ “GovChannel ศูนย์กลางบริการภาครัฐสําหรับประชาชน” เพื่อให้การเข้าถึงข้อมูลและบริการภาครัฐของประชาชนทําได้สะดวกรวดเร็วยิ่งขึ้น เพียงยืนยันตัวตนในการเข้าถึงบริการด้วยบัตรประจําตัวประชาชน (Smart card) ใบเดียว โดยปัจจุบัน EGA ได้เร่งเผยแพร่ประชาสัมพันธ์โครงการ GovChannel ไปยังส่วนราชการ และประชาชนทุกภูมิภาคทั่วประเทศ เพื่อให้เกิดการบูรณาการเชื่อมโยงข้อมูลและการดําเนินงานระหว่างหน่วยงานภาครัฐร่วมกัน พร้อมกันนี้ยังได้จัดงานสัมมนา “GovChannel Roadshow 2017 : Digital Local Government ขับเคลื่อนราชการทันสมัย บริการประชาชนรวดเร็ว ทันใจ” เมื่อวันที่ 18 สิงหาคม 2560 ณ บิ๊กซี เอกซ์ตร้า สาขาชลบุรี อําเภอเมือง จังหวัดชลบุรี
*********************
รัฐบาลไทย-ข่าวทำเนียบรัฐบาล-นรม. ขอความร่วมมือประชาชนและผู้นำศาสนา ร่วมมือแก้ไขปัญหาภาคใต้ ไม่ต้องการให้ปัญหาดังกล่าวขยายไปสู่เวทีนานาชาติ ระบุสถานการณ์คลี่คลายไปมาก
วันพฤหัสบดีที่ 11 พฤษภาคม 2560
นรม. ขอความร่วมมือประชาชนและผู้นําศาสนา ร่วมมือแก้ไขปัญหาภาคใต้ ไม่ต้องการให้ปัญหาดังกล่าวขยายไปสู่เวทีนานาชาติ ระบุสถานการณ์คลี่คลายไปมาก
นายกรัฐมนตรีขอความร่วมมือประชาชน และผู้นําศาสนาร่วมมือแก้ไขปัญหาภาคใต้ ไม่ต้องการให้ปัญหาดังกล่าวขยายไปสู่เวทีนานาชาติ ระบุสถานการณ์คลี่คลายไปมาก
วันนี้ (9 พฤษภาคม 256) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ปัญหาภาคใต้ว่า ไม่ต้องการให้เรื่องดังกล่าวเป็นประเด็นขยายไปสู่เวทีนานาชาติ และวันนี้สถานการณ์คลี่คลายไปมาก จากการลงพื้นที่ของคณะทํางานองค์การความร่วมมืออิสลามหรือโอไอซี (OIC) ดูการแก้ไขปัญหาในพื้นที่ภาคใต้ มีความพอใจ ต่อการแก้ไขปัญหาทั้งในด้านการพัฒนา และการบังคับใช้กฎหมาย ข้อสําคัญประชาชนทุกภาคส่วน รวมถึง ผู้นําศาสนาต้องให้ความร่วมมือกันในการแก้ไขปัญหา
-------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเตรียมตรวจเยี่ยมการขับเคลื่อน Phuket Smart City พร้อมร่วมประชุม กรอ.กลุ่มจังหวัดภาคใต้ฝั่งอันดามัน
วันเสาร์ที่ 22 ตุลาคม 2559
นายกรัฐมนตรีเตรียมตรวจเยี่ยมการขับเคลื่อน Phuket Smart City พร้อมร่วมประชุม กรอ.กลุ่มจังหวัดภาคใต้ฝั่งอันดามัน
นายกรัฐมนตรีเตรียมตรวจเยี่ยมการขับเคลื่อน Phuket Smart City พร้อมร่วมประชุม กรอ.กลุ่มจังหวัดภาคใต้ฝั่งอันดามัน
พลเอก ประยุทธ์ จันทร์โอชา นายกรัฐมนตรีมีกําหนดการเดินทางไปราชการจังหวัดภูเก็ตในวันที่ 16 กันยายน 2559 เพื่อตรวจเยี่ยมการขับเคลื่อนโครงการ Phuket Smart City และประชุมร่วมกับคณะกรรมการ กรอ. กลุ่มจังหวัดภาคใต้ฝั่งอันดามัน ได้แก่ จังหวัด ภูเก็ต พังงา ระนอง กระบี่ และตรัง รวมทั้ง การพบปะประชาชนในพื้นที่จังหวัดภูเก็ต ดังนี้
โครงการ Phuket Smart City 2020 ได้กําหนดวิสัยทัศน์ ให้ภูเก็ตเป็น เมืองท่องเที่ยว ที่มีการเติบโตอย่างยั่งยืน โดยเสริมสร้างเศรษฐกิจเชิงสร้างสรรค์ เพื่อความสุขสําหรับทุกคน ทั้งนี้ เพื่อให้บรรลุวิสัยทัศน์ดังกล่าว จึงแบ่งการพัฒนาโครงการดังกล่าวออกเป็น 7 Smart ได้แก่ Smart Economy Smart Tourism Smart Safety Smart Environment Smart Healthcare Smart Education และ Smart Governance ซึ่งในแต่ละสาขาได้มีการวางแผนโครงการต่างๆรองรับ เพื่อขับเคลื่อนสู่เป้าหมาย โดยในที่ประชุมร่วมกับคณะกรรมการ กรอ. กลุ่มจังหวัดภาคใต้ฝั่งอันดามัน ได้แก่ จังหวัด ภูเก็ต พังงา ระนอง กระบี่ และตรัง จะมีการนําแผนพัฒนาโครงการทั้งหมดเข้าสู่การพิจารณาด้วย
โดยนายกรัฐมนตรีมีกําหนดการลงพื้นที่เพื่อปฏิบัติราชการ ดังนี้ ช่วงเช้า เวลาประมาณ 08.50 น. ณ ชานชาลา ชั้น 3 อาคารผู้โดยสารระหว่างประเทศ ท่าอากาศยานนานาชาติภูเก็ต นายกรัฐมนตรีทําพิธีเปิดอาคารผู้โดยสารระหว่างประเทศ ซึ่งได้ดําเนินการพัฒนาก่อสร้างและปรับปรุงสิ่งอํานวยความสะดวกให้มีความปลอดภัยตามแผนพัฒนาท่าอากาศยาน เพื่อเพิ่มขีดความสามารถในการรองรับปริมาณผู้โดยสารที่จะเพิ่มขึ้นในอนาคต โดยใช้งบประมาณดําเนินการโครงการสร้างพื้นฐานด้านการคมนาคมขนส่งหลักของประเทศในการปรับปรุง อันจะส่งผลให้ประเทศไทยเป็นศูนย์กลางการบินในภูมิภาค รวมทั้งช่วยผลักดันและขับเคลื่อนเศรษฐกิจให้ขยายต่ออย่างต่อเนื่อง
จากนั้น เวลา ประมาณ 10.00 น. ณ อาคารห้องประชุม ดวงจิตต์ รีสอร์ท แอนด์ สปา นายกรัฐมนตรีทําพิธีเปิดการจัดงาน “Startup Thailand & Digital Thailand ภูมิภาค 2016” พร้อมกล่าวปาฐกถาพิเศษ หัวข้อ “การส่งเสริมภูเก็ตสู่ศูนย์กลางธุรกิจสตาร์ทอัพและเมืองอัจฉริยะ” ซึ่งการจัดงานดังกล่าวเกิดจากการบูรณาการความร่วมมือของทุกภาคส่วนเพื่อร่วมขับเคลื่อนและพัฒนาธุรกิจวิสาหกิจเริ่มต้น (Startup) โดยมีวัตถุประสงค์เพื่อเป็นการส่งเสริมให้ภูมิภาคได้รับรู้และมีโอกาสในการเข้าร่วมกระบวนการพัฒนาต่าง ๆ ตั้งแต่เริ่มต้น และเป็นการเน้นย้ําจุดยืนของรัฐบาลที่มีความตั้งใจต่อการสนับสนุนกลุ่มวิสาหกิจเริ่มต้น รวมทั้งเพื่อสร้างต่อเนื่องของกิจกรรมให้เกิดการเปลี่ยนแปลงในทางปฏิบัติอย่างแท้จริงและทันเหตุการณ์
ช่วงบ่าย ณ ศูนย์ประชุมมหาวิทยาลัยราชภัฎภูเก็ต นายกรัฐมนตรีจะพบปะ พร้อมกล่าวทักทายประชาชนที่มาให้การต้อนรับ จากนั้นเวลาประมาณ 15.30 น. ณ ห้องประชุมอาคารเฉลิมพระเกียรติ มหาวิทยาลัยราชภัฎภูเก็ต นายกรัฐมนตรีจะเป็นประธานประชุมหารือร่วมกับ คณะกรรมการ กรอ.ส่วนกลาง และคณะกรรมการ กรอ.กลุ่มจังหวัดภาคใต้อันดามัน (กระบี่ ตรัง พังงา ภูเก็ต และระนอง) จากนั้น เวลา ประมาณ 17.30 น.นายกรัฐมนตรีพร้อมคณะเดินทางกลับกรุงเทพมหานคร
----------------------------------------------------------------------
รัฐบาลไทย-ข่าวทำเนียบรัฐบาล-“ยุติธรรม” เตรียมความพร้อมการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔
วันศุกร์ที่ 11 มกราคม 2562
“ยุติธรรม” เตรียมความพร้อมการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔
กระทรวงยุติธรรม เตรียมความพร้อมการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔
ในวันศุกร์ที่ ๑๑ มกราคม ๒๕๖๒ เวลา ๑๓.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเตรียมความพร้อมสําหรับการประชุมเตรียมการระดับภูมิภาคของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔ (The 14th United Nations Congress on Crime Prevention and Criminal Justice)
โดยมีผู้แทนจากหน่วยงานในสังกัดกระทรวงยุติธรรม รวมทั้ง ผู้แทนจากหน่วยงานที่เกี่ยวข้อง เข้าร่วมฯ
ในการนี้ ที่ประชุมได้พิจารณาในประเด็นด้านสารัตถะต่างๆ เพื่อกําหนดท่าทีของฝ่ายไทยสําหรับการเข้าร่วมการประชุมเตรียมการระดับภูมิภาคเอเชียและแปซิฟิก ซึ่งกําหนดจัดขึ้นระหว่างวันที่ ๒๒ - ๒๔ มกราคม ๒๕๖๒ ณ UN ESCAP กรุงเทพมหานคร รวมทั้งเป็นการเตรียมความพร้อมสําหรับการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔ ซึ่งกําหนดจัดขึ้นระหว่างวันที่ ๒๐ - ๒๗ เมษายน ๒๕๖๓ ณ นครเกียวโต ประเทศญี่ปุ่น
รัฐบาลไทย-ข่าวทำเนียบรัฐบาล-ก.แรงงาน จัดงานวันสตรีสากล 62  ภายใต้แนวคิด แรงงานสตรี ร่วมจิตอาสา ทำความดี ด้วยหัวใจ
วันศุกร์ที่ 8 มีนาคม 2562
ก.แรงงาน จัดงานวันสตรีสากล 62  ภายใต้แนวคิด แรงงานสตรี ร่วมจิตอาสา ทําความดี ด้วยหัวใจ
วันนี้ (8 มี.ค.62) เวลา 13.30 น. กระทรวงแรงงาน จัดงาน “วันสตรีสากล ประจําปี พ.ศ.2562” ภายใต้แนวคิด “แรงงานสตรี ร่วมจิตอาสา ทําความดี ด้วยหัวใจ” โดยมีพิธีมอบโล่รางวัลแก่สตรีทํางานดีเด่น จํานวน 7 สาขา รวม 26 รางวัล เพื่อยกย่องเชิดชูเกียรติแก่สตรีทํางานที่มี
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า ปัจจุบันสตรีเข้ามามีบทบาท ในการพัฒนาประเทศ บทบาทของสตรีในประเทศไทยนั้น ได้เพิ่มขึ้นมากกว่าในอดีตอย่างมากทั้งในระดับผู้บริหารและระดับปฏิบัติ และยังพบว่าผู้หญิงได้รับการยอมรับมากขึ้นในแวดวงการประกอบการ กระทรวงแรงงาน ในฐานะหน่วยงานที่มีภารกิจสําคัญในการคุ้มครองแรงงานได้ตระหนักถึงความสําคัญของสตรีทํางานทุกคนว่าเป็นกําลังสําคัญ ในการสร้างครอบครัวที่เข้มแข็งและยังช่วยขับเคลื่อนเศรษฐกิจของประเทศให้เจริญก้าวหน้า จึงมุ่งมั่นที่จะส่งเสริมให้แรงงานสตรีได้รับการคุ้มครองสิทธิเท่าเทียมกัน โดยไม่เลือกปฏิบัติ มีความมั่นคง และมีคุณภาพชีวิตที่ดี ตลอดจนร่วมมือกับทุกภาคส่วนในการส่งเสริม สนับสนุนบทบาทสตรี และความเสมอภาคชายหญิง ซึ่งจะเป็นกลไกที่สําคัญในการพัฒนาประเทศให้เจริญก้าวหน้าได้อย่างมั่นคง และยั่งยืน
สําหรับการจัดงานวันสตรีสากล ประจําปี พ.ศ. 2562 นี้ จัดขึ้นภายใต้แนวคิด “แรงงานสตรี ร่วมจิตอาสา ทําความดี ด้วยหัวใจ” เพื่อกระตุ้นให้สังคมไทยได้ตระหนักถึงความสําคัญของสตรีทํางาน และส่งเสริมให้แรงงานสตรีได้เข้ามามีส่วนร่วมในการบริหารจัดการแรงงานตามกลไกประชารัฐในลักษณะของการทํางานจิตอาสา รวมถึงยกย่อง เชิดชูเกียรติสตรีทํางานดีเด่นที่เป็นแบบอย่างให้สตรีทํางานได้ตระหนักถึงคุณค่าของตนเอง และมุ่งมั่นที่จะพัฒนาความรู้ความสามารถ เป็นประโยชน์ต่อตนเอง ครอบครัว และสังคม โดยมีพิธีมอบรางวัลสตรีทํางานดีเด่น ประจําปี พ.ศ.2562 รวม 7 สาขา จํานวน 26 รางวัล อาทิ นางภาวนา อังคณานุวัฒน์ รองผู้ว่าการบริหารการไฟฟ้าฝ่ายผลิตแห่งประเทศไทย ได้รับรางวัลสาขาสตรีผู้บริหารรัฐวิสาหกิจดีเด่น, นางอัมพวัน พิชาลัย ผู้อํานวยการศูนย์ส่งเสริมศิลปาชีพระหว่างประเทศ สตรีผู้บริหารภาคราชการดีเด่น, นางสุพัฒรา จิราธิวัฒน์ รองกรรมการผู้จัดการใหญ่ บริษัท กลุ่มเซ็นทรัล จํากัด สตรีนักบริหารภาคเอกชนดีเด่น, นางสาวกัลยาณี เจียมสกุล (บิว กัลยาณี) ศิลปินสตรีดีเด่น และสื่อมวลชนสตรีดีเด่น ได้แก่ นางสาวศุภรัตน์ นาคบุญนํา เป็นต้น ทั้งนี้ กิจกรรมงานมีกิจกรรมน่าสนใจ ประกอบด้วย ทอล์คโชว์ เรื่อง สตรียุคใหม่ พร้อมใจทํางานด้วยจิตอาสา สู่สังคมไทยเข้มแข็ง โดย พันเอกนายแพทย์พงศ์ศักดิ์ ตั้งคณา นิทรรศการผลงานสตรีดีเด่นประจําปี 2562 และปีที่ผ่านมา
รัฐบาลไทย-ข่าวทำเนียบรัฐบาล-รมว.พม. เยี่ยมศูนย์เด็กเล็กวิทยาเขตสิรินธรฯ จ.สมุทรปราการ ขับเคลื่อนงานพัฒนาเด็กในพื้นที่
วันจันทร์ที่ 3 สิงหาคม 2563
รมว.พม. เยี่ยมศูนย์เด็กเล็กวิทยาเขตสิรินธรฯ จ.สมุทรปราการ ขับเคลื่อนงานพัฒนาเด็กในพื้นที่
รมว.พม. เยี่ยมศูนย์เด็กเล็กวิทยาเขตสิรินธรฯ จ.สมุทรปราการ ขับเคลื่อนงานพัฒนาเด็กในพื้นที่
เมื่อวันที่ 31 ก.ค.63เวลา 10.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และรักษาราชการแทนรัฐมนตรีว่าการกระทรวงแรงงาน ลงพื้นที่ จ.สมุทรปราการ เพื่อติดตามและมอบนโยบายการดําเนินงานตามภารกิจของกระทรวง พม. พร้อมทั้งมอบของเล่น นมกล่อง และขนมสําหรับเด็ก ณ ศูนย์เด็กเล็กวิทยาเขตสิรินธรราชวิทยาลัย ในพระบรมราชูปถัมภ์ ต.ท้ายบ้าน อ.เมืองสมุทรปราการ
นายจุติกล่าวว่า ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ เป็นโครงการตามพระราชดําริในสมเด็จพระกนิษฐาธิราชเจ้ากรมสมเด็จพระเทพรัตนราชสุดา ฯ สยามบรมราชกุมารี ตั้งอยู่ เลขที่ 199/2 หมู่2 ซอยเทศบาลบางปู 66 ต.ท้ายบ้าน อ. เมืองสมุทรปราการ บนพื้นที่ 7.2 ไร่ ซึ่งเปิดให้บริการตั้งแต่ปี 2544 โดยรับเลี้ยงดูแลเด็กเล็ก อายุตั้งแต่ 2 ขวบ 6 เดือน ถึง 6 ขวบ ที่เป็นบุตรบุตรหลานผู้ใช้แรงงานในพื้นที่ โดยก่อตั้งขึ้นตามพระราชดําริของสมเด็จพระกนิษฐาธิราชเจ้ากรมสมเด็จพระเทพรัตนราชสุดา ฯ สยามบรมราชกุมารี ที่เห็นควรให้สร้างสถานที่รับเลี้ยงดูแลและพัฒนาเด็กก่อนวัยเรียน เพื่อช่วยเหลือกลุ่มผู้ใช้แรงงาน ซึ่งไม่สามารถดูแลเอาใจใส่บุตรหลานของตนเองได้ในเวลาทํางาน ตลอดจนการพัฒนาทางด้านร่างกาย จิตใจ อารมณ์ สังคม และสติปัญญา โดยได้รับงบประมาณสนับสนุนการก่อสร้างจากมูลนิธิสิรินธรราชวิทยาลัย ในพระราชูปถัมภ์ และกรมสวัสดิการและคุ้มครองแรงงาน กระทรวงแรงงาน ปัจจุบัน มีเด็กอยู่ในความดูแล 375 คน แบ่งเป็นเด็กชาย 183 คน และเด็กหญิง 192 คน
นายจุติกล่าวเพิ่มเติมว่า การลงพื้นที่ครั้งนี้ นับเป็นการบูรณาการร่วมกันระหว่างกระทรวง พม. กระทรวงแรงงาน กระทรวงศึกษาธิการ กระทรวงมหาดไทย และภาคเอกชน สําหรับศูนย์เด็กเล็กฯแห่งนี้ อยู่ในสังกัดของกระทรวงแรงงาน ซึ่งรัฐบาลต้องการดูแลลูกหลานผู้ใช้แรงงานให้มีมาตรฐานและมีคุณภาพที่ดี โดยรัฐบาลต้องการให้เห็นถึงความสําคัญของเด็กและเยาวชนเหล่านี้ ให้การเลี้ยงดูที่ถูกหลักและสุขอนามัย ซึ่งการสร้างคนให้เป็นคนเป็นการลงทุนที่ไม่สูญเปล่า ในฐานะที่ตนเป็นรักษาการกระทรวงแรงงานร่วมกับกระทรวง พม. จึงมาร่วมกันดูแลลูกหลานทั่วประเทศให้มีความสบายใจว่าพวกเขาจะไม่ถูกทอดทิ้ง นอกจากนี้ กระทรวง พม. ยังได้มีการเตรียมการสร้างศูนย์เด็กเล็ก สําหรับผู้ที่ทํางานกลางคืน งานโรงแรม และงานที่เกี่ยวกับการท่องเที่ยว โดยจะเริ่มศูนย์นําร่องที่จังหวัดเชียงใหม่ ซึ่งในวันที่ 15-16 สิงหาคม นี้ ตนพร้อมคณะผู้บริหารกระทรวง พม. จะลงพื้นที่ไปติดตามการดําเนินการของศูนย์ดังกล่าว และเนื่องจากศูนย์เด็กเล็กในรูปแบบดังกล่าวที่ราชการทําอยู่มีจํานวนน้อย จึงพยายามกระตุ้นให้เอกชนจัดตั้งศูนย์ดูแลเด็กเล็ก ทั้งนี้ อยากให้ทุกคนเห็นถึงการพัฒนาทุนมนุษย์ตั้งแต่เด็ก จึงเป็นที่มาของนโยบายของเด็กแรกเกิด และต้องทําให้ครบทุกมิติ เพื่อจะให้ทุนมนุษย์มีความแข็งแรงสมบูรณ์ เพื่อนําพาประเทศต่อยอดไปได้ในอนาคต
รัฐบาลไทย-ข่าวทำเนียบรัฐบาล-นายกรัฐมนตรีพร้อมภริยานำคณะรัฐมนตรี ข้าราชการ    ร่วมทำบุญตักบาตรบำเพ็ญกุศล เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันเสาร์ที่ 13 ตุลาคม 2561
นายกรัฐมนตรีพร้อมภริยานําคณะรัฐมนตรี ข้าราชการ    ร่วมทําบุญตักบาตรบําเพ็ญกุศล เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรีพร้อมภริยานําคณะรัฐมนตรี ข้าราชการ ร่วมทําบุญตักบาตรบําเพ็ญกุศล เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (13 ตุลาคม 2561) เวลา 06.15 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตรบําเพ็ญกุศล เนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีนางนราพรจันทร์โอชาภริยาคณะองคมนตรีและคู่สมรสประธานองค์กรอิสระและคู่สมรสคณะรัฐมนตรีและคู่สมรสเลขาธิการนายกรัฐมนตรีผู้ว่าราชการกรุงเทพมหานครผู้บัญชาการเหล่าทัพและผู้บัญชาการตํารวจแห่งชาติหัวหน้าส่วนราชการเข้าร่วมในพิธีตามลําดับพิธีดังนี้
โอกาสนี้ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ต่อจากนั้น เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล เจ้าหน้าที่กล่าวคําถวายสังฆทาน นายกรัฐมนตรีถวายเครื่องไทยธรรมแด่พระสงฆ์ จํานวน 10 รูป และกรวดน้ํารับพร จากนั้น เดินไปยังบริเวณพระลานพระราชวังดุสิตเพื่อร่วมพิธีตักบาตรพระสงฆ์ จํานวน 890 รูป สําหรับอาหารแห้ง และสิ่งของที่ได้จากการตักบาตรครั้งนี้ จะประสานไปยังหน่วยงานที่เกี่ยวข้อง เพื่อนําไปช่วยเหลือผู้ประสบอุทกภัยในจังหวัดที่ประสบภัยต่อไป ซึ่งการทําบุญตักบาตรครั้งนี้ได้ผลบุญกุศลถึงสองต่ออีกด้วย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กยศ. ยืนยันมีเงินให้กู้ยืมเพียงพอแก่ น.ร. น.ศ. ที่ขาดแคลนทุกคน”
วันจันทร์ที่ 3 กุมภาพันธ์ 2563
“กยศ. ยืนยันมีเงินให้กู้ยืมเพียงพอแก่ น.ร. น.ศ. ที่ขาดแคลนทุกคน”
จากกรณีที่มีข่าวนายดวงเกียรติ ทรัพย์ส่ง หรือน้องทิม นักเรียนชั้นมัธยมศึกษาปีที่ 6 โรงเรียนสามัคคีศึกษา จังหวัดตรัง ที่สอบติดคณะแพทยศาสตร์ มหาวิทยาลัยสงขลานครินทร์ ซึ่งน้องทิมเป็นนักเรียนเรียนดีแต่ยากจน และกังวลเรื่องค่าใช้จ่ายในการศึกษาต่อนั้น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากกรณีที่มีข่าวนายดวงเกียรติ ทรัพย์ส่ง หรือน้องทิม นักเรียนชั้นมัธยมศึกษาปีที่ 6 โรงเรียนสามัคคีศึกษา จังหวัดตรัง ที่สอบติดคณะแพทยศาสตร์ มหาวิทยาลัยสงขลานครินทร์ ซึ่งน้องทิมเป็นนักเรียนเรียนดีแต่ยากจน และกังวลเรื่องค่าใช้จ่ายในการศึกษาต่อนั้น
กองทุนต้องขอแสดงความชื่นชมและยินดีแก่น้องทิมที่มีความมุ่งมั่นในการเรียนจนสามารถสอบติดในคณะแพทยศาสตร์ได้ตามความฝัน และขอเรียนว่าความยากจนจะไม่ใช่อุปสรรคในการศึกษาต่อ กองทุนยืนยันว่าในปีการศึกษา 2563 กองทุนมีงบประมาณเพียงพอให้ผู้กู้ยืมทุกคนอย่างแน่นอน และหากน้องทิม มีความประสงค์ที่จะกู้ยืมกองทุนเงินให้กู้ยืมเพื่อการศึกษา สามารถยื่นขอกู้ยืมผ่านระบบ e-Studentloan ได้ทางเว็บไซต์ www.studentloan.or.th ทั้งนี้ ขอบเขตการกู้ยืมค่าเล่าเรียนของคณะแพทยศาสตร์อยู่ที่ 200,000 บาทต่อปีการศึกษา อีกทั้ง ยังสามารถขอกู้ยืมค่าครองชีพได้อีก 36,000 บาทต่อปี หรือ 3,000 บาทต่อเดือน เนื่องจากกองทุนได้มีการปรับเพิ่มค่าครองชีพรายเดือนให้ผู้กู้ยืมทุกระดับการศึกษาเพิ่มขึ้นอีกเดือนละ 600 บาท ตั้งแต่ปีการศึกษา 2563 เป็นต้นไป โดยผู้กู้ยืมระดับมัธยมศึกษาตอนปลายสายสามัญปรับเพิ่มจาก 1,200 บาท เป็น 1,800 บาท ส่วนระดับ ปวช./ปวส./ปริญญาตรี ปรับเพิ่มจาก 2,400 บาท เป็น 3,000 บาท ซึ่งเงินที่ใช้ในการให้กู้ยืมดังกล่าวเป็นเงินที่ได้รับชําระคืนจากผู้กู้ยืมรุ่นพี่ โดยไม่ได้ใช้งบประมาณแผ่นดินตั้งแต่ ปี 2561 เป็นต้นมา” ผู้จัดการกองทุนฯ กล่าวในที่สุด